CELEX: 62011TN0548
Language: et
Date: 2011-10-19 00:00:00
Title: Kohtuasi T-548/11: 19. oktoobril 2011 esitatud hagi — MIP Metro versus Siseturu Ühtlustamise Amet — Real Seguros (real,- QUALITY)

7.1.2012   
            
            
               ET
            
            
               Euroopa Liidu Teataja
            
            
               C 6/18
            
         19. oktoobril 2011 esitatud hagi — MIP Metro versus Siseturu Ühtlustamise Amet — Real Seguros (real,- QUALITY)
   (Kohtuasi T-548/11)
   2012/C 6/34
   Hagiavalduse keel: inglise
   
      Pooled
   
   
      Hageja: MIP Metro Group Intellectual Property GmbH & Co. KG (Düsseldorf, Saksamaa) (esindajad: J. Plate ja R. Kaase)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Real Seguros, SA (Porto, Portugal)
   
      Nõuded
   
   
               —
            
            
               peatada menetlus seniks, kuni Portugali kaubamärgiamet teeb lõpliku otsuse tühistamisnõude kohta, mille hageja esitas varasemate Portugali kaubamärgiregistreeringute nr 249791, nr 249793 ja nr 254390 suhtes. Kui menetlust ei peatata, siis jätkata menetlust ja
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 17. augusti 2011. aasta otsus asjas R 114/2011-4; ja
            
         
               —
            
            
               mõista kohtukulud, sh apellatsioonikoja menetluse kulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: MIP Metro Group Intellectual Property GmbH & Co. KG
   
      Asjaomane ühenduse kaubamärk: rahvusvaheline kaubamärgiregistreering nr W 983683: punast, sinist ja beeži värvi kujutismärk „real,- QUALITY” teenustele klassis 36.
   
      Vastulause aluseks oleva kaubamärgi või tähise omanik: Real Seguros, SA
   
      Vastulause aluseks olev kaubamärk või tähis: Portugali kaubamärgiregistreering nr 249791: sõnamärk „REAL” teenustele klassis 36; Portugali kaubamärgiregistreering nr 249793 sõnamärk: „REAL SEGUROS” teenustele klassis 36; Portugali kaubamärgiregistreering nr 254390: sõnalist osa „REAL” sisaldav kujutismärk teenustele klassis 36; mitmed registreerimata kaubamärgiõigused, mis on väidetavalt kaitstud kõigis liikmesriikides või Portugalis
   
      Vastulausete osakonna otsus: rahuldada vastulause tervikuna
   
      Apellatsioonikoja otsus: jätta kaebus rahuldamata
   
      Väited: nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda eeldas valesti, et taotletava kaubamärgi ja vastulause aluseks olevate kaubamärkide vahel esineb segiajamise tõenäosus.